Pont Charlez

**Pont Charlez** (*Karlův most* e tchekeg) a liamm 
Staré Město ouzh karter Malá Strana. Savet eo bet er XIVvet kantved, ha betek 1741 e voe ar pont nemetañ a-us d’ar Vltava.

Un arouez hollvrudet eus Praha eo ar pont, hag ul liamm etre
Staré Město ha Malá Strana eo ivez.
Diazezet eo e anv war hini ar roue Charlez IV hag a lakaas kalz nerzh da vravaat Praha. Savet eo bet ar pont e-lec’h ma oa unan all anvet Pont Judith, hag a voe distrujet pa voe dour bras ar stêr Vltava.

## Istor
Hervez an hengoun e vefe bet savet ar pont gant ar savour Peter Parler. E 2007 eo bet dizoloet e vefe bet savet gant un den anvet Oto, met ne ouezer netra diwar e benn, war-bouez e siell. A-benn ar fin evefe bet peurechuet ar pont gant Peter Parler, evel m’en diskouez ur roud dindan zouar bet kavet ouzh unan eus ar mogerioù, pa voe aozet ur chanter arkeologiezh e 2007.

An tamm maen kentañ a voe staliet e 1357, hervez an danevellourien. N’anavezer ket an deiziad resis.
Ar prederour ha steredoniour tchek Zdeněk Horský en deus kinniget deiziad an 9 a viz Even 1357 da 5 eur 31, diazezet eo e ginnig war ar steredoniezh. Re all a soñj e vefe bet e miz Gouere, pe d’ar 15 a viz Even (gouel sant Vít).

Pep penn eus ar pont a zo gwarezet gant un tour. Eus tu *Staré Město*, ez eo un tour gotek, bet savet er XIVvet kantved. Hervez an istorourien e oa hiroc’h ar pont pa voe savet, neuze ne oa ket an daou dour er pennoù pellañ.

## Delwennoù

E-kerzh ar XVIvet hag ar XVIIvet kantved e voe ouzhpennet 75 delwenn war hirder ar pont gant ar gatoliked. Hiziv an deiz ez eo eiladoù a weler.
An delwenn goshañ (savet e 1683) eo hini sant Yann Nepomusen. Savet ha staliet e voe diwar c’houlenn ar jezuisted. Gwenvidikaet eo bet Yann Nepomusen e 1721 lakaet da sant e 1729). Beleg e voe e Praha da vare ren Venceslas IV, ha diwar urzh ar roue e voe taolet er stêr e 1393. Rak gwarizius e oa ar roue, ha ne asante ket ne lavarfe ket Yann Nepomusen dezhañ ar pezh a gofese ar rouanez.
Pa voe marv e vefe deuet ur sked war c’horre an dour. Hiziv an deiz ez eus ur c’helc’h alaouret a-us d’an delwenn, ha nepell ez eus ur groaz da ziskouez peelc’h e voe taolet en dour. Plijout a ra d’an douristed touchañ stumm ki familh ar roue a zo kizellet ouzh ar sichenn (un arouez a fealded eo), hag ivez stumm ar rouanez, ha a zo sañset degas eurvad d’an dud.

Etre 1683 ha 1714, e voe ouzhpennet un delwenn a denn da istor relijiel ar vro pe ar gêr ouzh kement piler a zo, diwar skouer pont Sant Ael Roma. Savet int bet gant kizelelrien varok anvet Jan Brokoff hag e vab Ferdinand Maximilian Brokoff, Matthias Bernhard Braun e-touez re all.

## Luc’hskeudennoù an delwennoù
E tu ar c'hreistez, eus Staré Město war-du Malá Strana.

Skeudenn:Svatý Ivo.jpg|Sant Erwan
Skeudenn:Charles Bridge St Barbara Margaret Elizabeth.jpg|Santez Barba, Marguerite hag Elisabeth
Skeudenn:Charles Bridge Pieta.jpg|Pieta
Skeudenn:Charles Bridge-saint Josef.jpg|Sant Josef hag ar mabig Jezus
Skeudenn:Charles Bridge St Francis-Xavier.jpg|Fransez Zavier
Skeudenn:Charles Bridge-Krystof.jpg|sant Kristof
Skeudenn:Charles Bridge St Francis Borgias.jpg|St Fransez Borgia
Skeudenn:Pont Charles (Ste Ludmila).JPG|santez Ludmila Bohemia gant sant Venceslas (bugel)
Skeudenn:Charles Bridge St Francis.jpg|sant Fransez Serafin
Skeudenn:Charles Bridge St Vincent&Prokop.jpg|Visant Ferrier ha Prokop Sázava
Skeudenn:Charles Bridge St Nicholas Tolentino.jpg|sant Nicolaz Tolento
Skeudenn:Charles Bridge St Luitgard's dream.jpg|Huñvre santez Luidgard
Skeudenn:Charles Bridge St Albert.jpg|Adalbert Praha


Diouzh tu an norzh, eus Staré Město betek Malá Strana.

Skeudenn:Charles Bridge Madona&St Bernard.jpg|An Itron Varia ha sant Bernez
Skeudenn:Charles Bridge Madona&St Dominic&Thomas.jpg|An Itron Varia ha sant Dominig ha sant Tomaz Akwino
Skeudenn:Charles Bridge Golgotha.jpg|Golgotha
Skeudenn:Charles Bridge St Anna.jpg|Santez Anna
Skeudenn:Charles Bridge St Cyril&Methodus.jpg|Kyril ha Method
Skeudenn:Charles Bridge-saint John.jpg |Sant Yann-Vadezour
Skeudenn:Charles Bridge St Norbert Venceslas Sigmund.jpg|sant Norbert, Venceslas Sigismond
Skeudenn:John of Nepomuk.jpg|Yann Nepomusen
Skeudenn:Charles Bridge St Anthony Padova.jpg|sant Anton Padou
Skeudenn:Charles Bridge St Thadeas.jpg|sant Thade
Skeudenn:Charles Bridge St Augustin.jpg|sant Augustin
Skeudenn:Charles Bridge St Caetan.jpg|sant Gaetan
Skeudenn:Charles Bridge St Philip.jpg|sant Fulub Benicius
Skeudenn:Charles Bridge St Vitus.jpg|sant Gi
Skeudenn:Charles Bridge Christ&St Cosme&Damian.jpg|sant Kom ha sant Damian gant ar C’hrist
Skeudenn:Charles Bridge Bruncvik.jpg|Bruncvík


## Notennoù